Diari Oficial de la Generalitat Valenciana


Sumari del DOGV 6286, del 10-06-2010 (2010/5771)

Notificació de la sentència dictada en el judici de divorci contenciós número 17/2009.
--------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5771


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el judici de divorci contenciós número 17/2009. [2010/5771]  
Divorci contenciós 000017/8782-XS  
Part demandant: Rosa Virginia Castro Vence.  
Part demandada: Peter Stiebler.   
En el judici a què es fa referència s'ha dictat la sentència que té la dispositiva literalment com segueix:   
Dispositiva  
Estime la demanda interposada per Rosa Virginia Castro Vence, representada per la procuradora senyora Sanvalero Armengol i assistida de la lletrada senyora Sapena Fornés contra Peter Stiebler, declarat en situació de rebel·lia processal i declare la dissolució del matrimoni per divorci celebrat el dia 15 de gener de 1981 en la República Federativa de Brasil, en la 4.ª Zona de Fortaleza.   
S'hi adopten amb caràcter definitiu les mesures següents:   
1. Que es declare que els cònjuges indicats poden viure separats i acabe la presumpció de convivència, amb revocació de tots els poders i consentiments que hagen pogut atorgar-se durant el matrimoni.   
2. S'atribueix la guarda i custòdia dels fills menors d'edat a la mare, sent la pàtria potestat compartida per ambdós progenitors.   
3. S' atribueix l'ús i gaudi del domicili familiar als fills i a la mare per ser l'interés més necessitat de protecció.   
4. Pel que fa al règim de comunicació, i vista l'edat dels menors, el pare podrà estar en companyia dels seus fills, els caps de setmana alterns des del dissabte a les 10.00 hores al diumenge a les 20.00 hores. Els lliuraments i arreplegues es realitzaran a través d'un familiar proposat per ambdós, vista l'ordre d'allunyament existent respecte del domicilio de la mare.   
5. Peter Stiebler, haurà de pagar en concepte de pensió alimentària a favor dels seus fills menors, la quantitat de 400 (quatre-cents) euros mensuals, per cada un d'ells. La suma fixada per a la pensió d'aliments a favor dels menors haurà d'actualitzar-se conforme a l'increment que experimente l'Índex de preu al consum que publica l'Institut Nacional d'Estadística o organisme oficial que poguera substituir-lo, tot prenent com a referència el mes de presentació d'aquest escrit de sol·licitud.   
Pel que fa a les despeses extraordinàries, hauran de ser satisfetes a mitges entre ambdós progenitors. Tindran la consideració de despeses extraordinàries les següents: medicofarmacèutiques no cobertes per la Seguretat Social, activitats extraescolars, matrícula escolar, llibres i material escolar i assegurança mèdica privada dels menors.   
No pertoca fer imposició en costes.   
Feu testimoniança d'aquesta resolució a les actuacions que l'han motivada i notifiqueu a les parts i feu-los saber que contra aquesta sentència cap interposar recurs d'apel·lació que coneixerà l' Audiència Provincial d'Alacant i que es prepararà davant d'aquest Jutjat dins del termini de cinc dies des de la notificació i una vegada siga ferma remeteu una altra testimoniança al registre civil corresponent per a la seua anotació.   
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 28 d'abril de 2010 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del presente edicte al tauler d'anuncis del Jutjat i Diari Oficial de la Comunitat Valenciana, per a portar a efecte la diligència de notificació de sentència al demandat.   
Dénia, 28 d'abril de 2010.- La secretària judicial: María de los Reyes Zaragoza Corona.